<classify> RAIS John Magufuli amewahakikishia Watanzania kuwa juhudi za kujenga Tanzania mpya, zinakwenda vizuri kutokana na mafanikio makubwa yaliyoanza kupatikana kwa kutekelezwa miradi ya maendeleo na utatuzi wa kero za wananchi.Kwa mujibu wa taarifa ya Ikulu, Rais Magufuli alitoa kauli hiyo jana aliposalimiana na wananchi waliokusanyika katika njiapanda ya Bugando jijini Mwanza na mjini Sengerema akiwa njiani kwenda Chato mkoani Geita kwa mapumziko.Rais Magufuli alisema utekelezaji wa ahadi za Serikali ya Awamu ya Tano unakwenda vizuri, ambapo katika kipindi kifupi cha miaka miwili na miezi nane, kumekuwa na kasi kubwa ya ujenzi wa viwanda vilivyofikia 3,060, Kampuni ya Ndege Tanzania ATCL imefufuliwa, miundombinu ya barabara na madaraja inajengwa, watoto wanapata elimu bure na mengine mengi ambayo yamechangia kupanua wigo wa ajira na kukuza uchumi wa nchi.Nataka kuwahakikishia ndugu zangu tunakwenda vizuri, juhudi zetu za kujenga Tanzania mpya zinapata mafanikio makubwa, tumejenga viwanda vingi, nataka tuirudishe Tanzania ya Nyerere ambapo hapa Mwanza kulikuwa na viwanda vingi na vijana wengi walipata ajira, alisema Rais Magufuli.Akiwa Sengerema, Rais Magufuli alisikiliza kero za wananchi, na kutangaza kupiga marufuku viongozi wa halmashauri, kuwanyanganya bidhaa wafanyabiashara wadogo na badala yake ameagiza viongozi wote nchini kujielekeza kutatua kero zinazowakabili wananchi ikiwemo ukosefu wa soko la mazao.Rais Magufuli ametoa agizo hilo baada ya wananchi wa Sengerema, kudai halmashauri ya wilaya hiyo imekuwa ikiwanyanganya matunda aina ya nanasi wakulima na wafanyabiashara wanaouza matunda yao mjini hapo.Amemuagiza Mkuu wa Mkoa wa Mwanza, John Mongella kufuatilia na kutatua kero hiyo.Nilishasema viongozi wote niliowateua mimi msisherehekee uteuzi, mtasherehekea siku mkimaliza uongozi, nataka mchape kazi, tatueni kero za wananchi na waleteeni maendeleo, amesema Rais Magufuli.Kabla ya kukutana na wananchi wa Mwanza, Rais Magufuli aliwajulia hali wagonjwa waliolazwa katika wodi ya uangalizi maalumu ICU ya Hospitali ya Rufaa ya Bugando akiwemo dada yake Monica Magufuli.Aliwashukuru madaktari na wauguzi wa hospitali hiyo kwa juhudi kubwa wanazozifanya kuwatibu wagonjwa na kuongeza kuwa serikali itaendelea kushirikiana na uongozi wa hospitali hiyo ili kuimarisha huduma  <topic>: kitaifa 